ældste  Mark  E.  Petersen,  br.  og  søster  Roger  Stavskonf.,  ældste  Mark  E.  Petersen  taler  her 
Hansen  med  Eddi  Karnil  forud  for  mødet 


Stående  synger  medlemmerne  ved  Stavskonferencen  i  Aarhus 


DANSK  UNGDOMSSTÆVNE 
Silkeborg  27.  juni  -  1.  juli  1978 


7.  dag  —  tirsdag. 

150  unge  mellem  14-18  år  mødtes  i  år  i 
Silkeborg  til  5  uforglemmelige  dage, 
hvor  man  sammen  skulle  dyste  i  sport  — 
roadshow  —  sang  —  musik  —  dans  — 
work  shop  —  kort  sagt  opbygge  et  fæl- 
lesskab både  timeligt  og  åndeligt. 
Stævnet  var  henlagt  til  Balleskolen  — 
(4  km  fra  byen  i  en  dejlig  natur).  En 
dejlig  moderne  skole  med  alle  de  facili- 
teter man  kunne  ønske  sig  til  afholdelse 
af  et  sådant  stævne. 

Vi  ankom  i  silende  regn  og  blev  registre- 
ret, og  efter  velkomst  var  eftermiddagen 
henlagt  til  øvelser  til  kor  -  musical 
m.m. 

Efter  fælles  middag  havde  vi  en  "lær 
hinanden  at  kende  aften",  hvor  vi  dan- 
sede folkedanse  fra  forskellige  lande, 
sang  forskellige  sanglege  og  sluttede  af- 
tenen med  dans.  Alt  fortræffeligt  arran- 
geret af  broder  Johan  Grabe  fra  Esbjerg. 

2.  dag  —  onsdag. 

Vågnede  op  til  dejligt  solskin,  og  efter 
fælles  morgensamling  og  morgenmad 
blev  vi  afhentet  af  bussen  til  svømmehal- 
len, hvor  vi  i  de  næste  3  timer  afviklede 
svømmekonkurrencer  og  også  fik  tid  til 
uformel  badning. 

Vendte  friske  og  sultne  hjem  til  skolen 
til  "tag  selv  frokostbord". 
Eftermiddagen  var  henlagt  til  atletik, 
hvor  vi  fik  gode  resultater  i  både  højde- 
spring —  længdespring  —  80  m,  400  m 
samt  800  m  løb  for  drenge  og  piger. 
Senere  begav  vi  os  til  festsalen,  hvor  vi 
denne  aften  så  fortræffeligt  roadshow 
fra  både  Jylland  -Fyn  samt  Sjælland. 
Emnerne  var  up  to  date  —  nemlig:  Det 
er  mælk,  det  er  ny  energi  og  Det  er 
dansk,  det  er  de/ligt. 


Vi  sluttede  den  virkelig  gode  aften  med 
dans  arrangeret  af  København  stav. 

3.  dag  —  torsdag. 

Torsdagen  var  henlagt  til  udflugt  som 
gik  med  båd  fra  Silkeborg  gennem  de 
skønne  kanaler  og  søer  til  Himmelbjer- 
get som  vi  alle  (næsten)  elegant  travede 
op  ad  til  samlingsstedet,  hvor  en  smørre- 
brødsvogn  ventede  os  med  lækker  mad 
og  sodavand  til  alle. 

Sulten  godt  stillet,  var  alle  nu  parate  til 
at  lege  både  sækkeløb  (selv  lederne  del- 
tog i  den  skrappe  dyst)  —  tovtrækning 
m.m. 

Ved  15  tiden  vendte  vi  tilbage  til  båden 
som  ventede  os,  og  sejlede  godt  trætte 
hjem  til  Silkeborg. 

Om  aftenen  samledes  vi  på  det  dejlige 
sommeretablissement  Skovbakken  til 
stort  "tag  selv  bord".  Alle  var  festklædte, 
og  som  hædergæster  havde  vi  broder 
Bo  Wennerlund  med  hustru  fra  Sverige. 
Efter  middagen  havde  vi  en  virkelig  for- 
nøjelig aften,  hvor  alle  var  ude  at  danse. 
Der  var  nemlig  tilrettelagt  specielt  dan- 
seprogram med  præmier  (godteposer) 
som  gjorde  at  alle  kom  på  gulvet.  Det 
gode  orkester  var  med  til  at  skabe  en 
god  stemning  hele  aftenen,  og  vi  sluttede 
med  "dagens  tanke"  og  bøn  kl.  23,30  og 
kørte  hjem  til  skolen,  hvor  der  forbav- 
sende hurtigt  blev  roligt  for  natten. 

4.  dag  —  fredag. 

Vågnede  igen  op  til  en  dejlig  morgen, 
hvor  alle  var  samlet  til  morgensamling 
kl.  8,00  ligesom  de  andre  dage.  Broder 
Bo  Wennerlund  talte  denne  morgen  til 
de  unge  om  velsignelserne  ved  at  tage  på 
en  mission  og  bar  dejligt  vidnesbyrd  an- 
gående disse  ting. 

Formiddagen  blev  brugt  til  volleyball 
for  piger,  som  kæmpede  drabeligt  mod 
hinanden,  samt  drengene,  som  kæmpede 
bravt  om  førstepladsen  i  fodbold. 
Banen  var  godt  fedtet  efter  natteregn,  så 
mange  kom  hjem  med  en  sort  trøje. 
Efter  frokost  havde  vi  workshop  hele 
eftermiddagen,  og  det  var  set  hen  til  af 
mange. 

Alle  deltagere  havde  tilmeldt  sig  de  for- 
skellige workshops  —  såsom:  sy  neder- 
dele —  lave  bogbind  —  perlesyning  — 
læderarbejde  —  smalfilm  —  guitarspil  — 
karte  og  spinde  —  jazzballet  —  f  iltarbejde 
og  orienteringsløb,  og  det  var  virkelig 
interessant  at  se  den  store  iver  hvormed 
alle  gik  op  i  deres  forskellige  workshops. 
Nu  glædede  vi  os  jo  alle  til  at  se  musi- 
calen Solstrejf,  som  alle  havde  talt  om  i 
lang  tid,  og  vi  blev  ikke  skuffet  i  vore 
forventninger.  Det  var  en  virkelig  ople- 
velse at  se  denne  musical  og  det  budskab 
den  bragte.  Alt  blev  tilrettelagt  og  iscene- 
sat af  br.  Palle  Hatting  og  br.  Erik  Ander- 
sen. 

Som  optakt  til  Solstrejf  fik  vi  optræden 
bestående  af  folkedans  og  moderne  dans 
fra  mission  og  stav  som  høstede  et  stort 
bifald. 


Den  dejlige  aften  sluttede  med  sang  og 
bøn  kl.  22,30. 


5.  og  sidste  dag  ~  lørdag. 
Denne  sidste  dag  vågner  man  op  med 
lidt  vemod.  Det  har  været  5  dejlige,  op- 
byggende dage  sammen  med  vore  unge, 
og  efter  morgenbord  samledes  vi  alle  til 
et  sidste  møde  som  formede  sig  som  et 
vidnesbyrdsmøde,  hvor  mange  af  vore 
unge  trådte  frem  og  bar  vidnesbyrd  om 
evangeliets  sandheder  og  alt  som  kirken 
og  stævnet  havde  betydet  for  dem. 
Tiden  var  desværre  for  kort,  da  alle  fra 
København  skulle  tidligt  hjem  til  arran- 
geret lørdag  aften. 

Vi  sagde  farvel  og  på  gensyn  til  fælles- 
nordisk stævne  næste  år,  igen  et  minde 
rigere  om  et  dejligt  stævne  som  havde 
opbygget  os  alle. 

Vi  ønsker  at  rette  en  tak  til  alle  jer  unge 
samt  lederne,  som  har  hjulpet  os  med 
tilrettelæggelsen  af  dette  års  ungdoms- 
stævne  og  håber  på  et  gensyn  i  1979. 

Kærlig  hilsen  — 
Grete  og  Henry  Haupt. 

DET  NYE  STAVSPRÆSIDENTSKAB 
I  AARHUS  STAV 


/  midten  ses  stavspræsident  Knud  B.  Andersen,  til  venstre  Karl  Ove  Ilskov,  1.  rågiver,  til  højre 
Niels  Ove  Andersen,  2.  rådgiver 

GUDS  FOLK 


Nu  da  søster  Burton  og  jeg  har  bosat  os  i 
Europa,  er  det  godt  at  være  tilbage  igen. 
Det  er  vidunderligt  igen  at  kunne  møde 
så  mange  venner  og  med-hellige,  som  vi 
igennem  årene  har  lært  at  holde  af. 
Siden  vi  er  kommet  tilbage  har  vi  haft 
det  privilegium  at  kunne  mødes  med 
det  europæiske  folk  i  Tyskland,  Schweiz, 
Norge  og  Danmark,  og  ligeledes  med  de 
tre  stave  for  amerikanske  soldater  i 
Europa.  Vi  ser  nu  med  spændt  forvent- 
ning frem  til  at  kunne  møde  resten  af 
vore  hellige,  og  at  kunne  gentage  hvad  vi 
tidligere  har  sagt,  "Vi  elsker  det  europæ- 
iske folk". 

Jeg  kan  høre  nogle  af  jer  sige,  "Men 
ældste  Burton,  der  eksisterer  ikke  noget 
europæisk  folk.  Der  findes  østrigere  og 
schweizere,  eller  danskere  og  nordmænd. 
Der  findes  finner  og  polakker  og  unga- 
rere, men  der  findes  ikke  noget  der  hed- 
der et  europæisk  folk.  Du  kan  ikke  klas- 
sificere hollændere  og  belgiere,  som  et 
folk.  Du  kan  ikke  sætte  spanierne,  por- 
tugiserne og  italienerne  i  en  gruppe. 
Franskmændene  og  tyskerne  er  ligeså 
forskellige  fra  hinanden  som  dag  og  nat. 
De  har  ikke  fælles  opfattelser  eller  tradi- 
tioner og  taler  fuldstændig  forskellige 
sprog.  At  tale  om  et  europæisk  folk  er 
lige  så  urealistisk  som  at  sige  at  ameri- 
kanere og  englændere  er  det  samme 
folk.  Der  findes  ikke  noget  sådant  euro- 
pæisk folk." 

Alt  hvad  jeg  kan  svare  er,  at  et  sådant 
folk  eksisterer  der  faktisk.  Der  findes  et 
europæisk  folk.  Jeg  kan  citere  fra  skrif- 
ten for  at  vise  det.  Peter  skrev  følgende  i 
sit  første  brev  til  en  gruppe  mennesker 
der  betragtede  hinanden  som  "frem- 
mede". 

"Men  I  er  en  udvalgt  slægt,  et  kongeligt 
præsteskab,  et  helligt  folk,  et  ejendoms- 
folk, for  at  I  kan  forkynde  hans  gud- 


domskraft, som  kaldte  jer  fra  mørket  til 
sit  underfulde  lys. 

I,  som  før  ikke  var  et  folk,  men  nu  er 
Guds  folk,  I ,  som  ikke  fandt  barmhjertig- 
hed, men  nu  har  fundet  barmhjertighed." 
(1.  Peter  2:9-10) 

Jeg  fastholder  derfor  at  der  findes  et 
europæisk  folk.  I  hellige  som  bor  i  Eu- 
ropa, som  før  ikke  var  et  folk,  er  nu  i 
sandhed  blevet  et  folk.  I  er  blevet  Guds 
folk.  I  har  nu  det  samme  ideal  —  at  følge 
Jesus.  I  har  samme  skik,  at  prøve  på  at 
leve  fredeligt  sammen  som  brødre  og 
søstre.  I  har  et  fælles  sprog  —  kærlighe- 
dens sprog.  Så  søster  Burton  og  jer  hilser 
jer  som  et  storslået  folk  og  vi  kan  ærligt 
sige  "Vi  elsker  jer". 

I  slutningen  af  juni  mødtes  nogle  af  stavs- 
præsidentskaberne  i  Frankfurt,  Tysk- 
land, for  at  blive  undervist  af  ældste 
Henry  B.  Eyring,  kirkens  vicekommis- 
sionær  for  uddannelse.  Vi  hørte  ham 
holde  foredrag  om  forretningsf remgangs- 
måder  og  kirken.  Han  udfordrede  os  til 
både  som  personer  og  kirkeledere  at  følge 
hovedreglen  for  alle  succesrige  foreta- 
gender. Samtidig  opfordrede  han  os 
imidlertid  til  at  anvende  Guds  princip- 
per på  denne  regel.  Forretningsverdenes 
hovedregel  er:  enhed.  Medmindre  enhver 
i  en  virksomhed  nøjagtigt  kender  hoved- 
formålet med  virksomhedens  organisa- 
tion, og  overfører  det  på  alt  hvad  han 
udfører  for  denne  virksomhed,  vil  og 
kan  denne  virksomhed  ikke  få  succes. 
Der  skal  være  et  centralt,  samlende  mål 
imod  hvilket  virksonheden  er  rettet.  En- 
hver der  arbejder  for  denne  virksomhed 
må  vide  hvad  virksomhedens  mål  er,  og 
arbejde  henimod  dets  gennemførelse. 
Lad  os  anvende  denne  tanke  på  os  selv 
og  vores  religion.  Vi  har  ét  centralt  mål  i 
vores  kirke.  Der  er  også  mange  bi-mål, 
men  der  er  et  altoverskyggende  samlende 

mål,  mod  hvilket  alle  andre  peger.  Jesus 
udtalte  sig  om  dette  mål  med  følgende 
ord: 

"Thi  se,  dette  er  min  gerning  og  herlig- 
hed —  at  tilvejebringe  udødelighed  og 
evigt  liv  for  mennesket."  (Moses  1:39) 
Jesus  har  fuldført  den  første  del  af  sit 
arbejde.  På  grund  af  hans  virke  vil  hele 
menneskeheden  blive  frelst.  Det  vil  sige, 
på  grund  af  hans  nåde  vil  vi  alle  opnå 
udødelighed,  idet  vi  alle  vil  opstå  og  leve 
igen. 

Vi  behøver  ikke  så  meget  som  løfte  en 
finger  for  at  opnå  den  form  for  frelse. 
Ved  hans  forsonings  nåde,  har  Jesus 
Kristus  skænket  udødelighedens  velsig- 
nelse til  hele  menneskeheden,  som  I  kan 
læse  i  det  følgende  skriftsted: 
"Thi  ligesom  alle  dør  i  Adam,  således 
skal  også  alle  levendegøres  i  Kristus." 
(1.  Kor.  15:22) 

Forsoningens  princip  omfatter  dog  mere 
end  blot  udødelighed  eller  frelse  fra  død. 
Jesus  ønsker  at  vi  også  skal  have  evigt  liv, 
hvilket  er  den  form  for  liv  han  nyder  i 
Guds,  hans  Evige  Faders  nærvær.  Denne 
form  for  tilværelse  kaldes  ophøjelse,  og 
opnås  ikke  blot  ved  Jesu  Kristi  nåde, 
men  også  ved  vort  arbejde  på  at  være  ly- 
dig mod  Gud  i  at  holde  hans  befalinger. 

Det  er  det  videregående  arbejde  Jesus 
Kristus  nu  er  beskæftiget  med.  I  dette 
arbejde  bliver  vi  medarbejdere.  Således 
at  det  altoverskyggende,  og  samlede  mål 
for  alt  hvad  vi  foretager  os,  som  kirke  og 
som  folk,  er  at  ophøje  det  enkelte  men- 
neske og  gøre  det  muligt  for  en  person 
til  sidst  at  komme  tilbage  og  leve  i  Guds, 
den  Evige  Faders  nærvær.  Det  er  hvad 
der  menes,  når  der  tales  om  at  få  en  fylde 
af  glæde. 

Hver  gang  vi  møder  et  menneske,  hvad- 
enten det  er  medlem  eller  ej  skulle  vi  af- 
spejle denne  centrale  tanke.  Den  måde 
vi  behandler  vore  hustruer,  mænd  og 
børn  på,  bør  være  baseret  på  den  enkel- 


tes ophøjelse.  At  leve  i  fred  med  venner 
og  naboer,  at  holde  os  selv  moralsk  rene, 
at  gøre  vort  daglige  arbejde,  at  betale 
vores  gæld,  at  holde  en  tale  i  kirken,  at 
undervise  en  klasse,  at  gøre  sit  arbejde 
som  besøgslærerinde,  at  være  en  hjem- 
melærer i  de  helliges  hjem,  at  gøre  missi- 
onærarbejde,  eller  at  gøre  de  ting  vi  gør  i 
hjemmet,  på  arbejde,  i  skolen,  eller  på 
sportspladsen  skulle  have  at  gøre  med 
denne  grundlæggende  tanke,  ikke  blot 
skal  vi  arbejde  på  vores  egen  ophøjelse 
men  også  på  vores  næstes  ophøjelse. 

I  sit  resumé  gav  ældste  Eyring  os  denne 
alvorlige  udfordring: 

"En  fremmed  skulle  være  i  stand  til  at 
komme  til  ethvert  af  kirkens  møder,  og 
vide  at  kirken  er  sand  på  grund  af  den 
måde  hvorpå  menneskene  i  kirken  viser 
kærlighed  mod  hinanden." 

Det  er  af  den  grund  at  søster  Burton  og 
jeg  siger  til  jer,  at  vi  elsker  jer  europæiske 
folk.  Måske  var  det  forkert  af  mig  i  be- 
gyndelsen at  bruge  ordet  "europæiske" 
der  så  let  kunne  misforstås.  Jeg  talte 
imidlertid  til  jer  som  et  europæisk  folk 
der  i  virkeligheden  er  Guds  folk.  Før  ek- 
sisterede I  ikke  som  et  folk,  men  det  gør 
I  nu.  Før  var  I  amerikanere,  belgiere, 
czekere,  danskere,  franskmænd,  hollæn- 
dere, italienere  og  sådan  videre.  Nu  er  I 
Guds  folk.  Før  talte  I  med  forskellige 
sprog,  men  nu  taler  I  med  broderkærlig- 
hedens forenende  sprog.  Det  er  et  sprog 
som  alle  mennesker  kan  forstå  og  værd- 
sætte. Hvis  vi  alle  talte  det  sprog  ville  vi 
ikke  kunne  bygge  kirkebygninger  hurtigt 
nok  til  at  kunne  huse  alle  de  mennesker 
der  ville  ønske  at  slutte  sig  til  en  kirke  af 
den  slags. 

Må  jeg  foreslå  at  vi  alle  fra  nu  af  begyn- 
der hver  dag  med  at  bede  på  vores  knæ, 
om  at  vores  Himmelske  Fader  igennem 
dagen  vil  minde  os  om  at  vi  er  hans  børn 
—  hans  sønner  og  døtre. 

Lad  os  i  vor  tale  og  i  alle  vore  handlinger 
huske  på,  at  det  er  kirkens  altoverskyg- 
gende mål  at  ophøje  den  enkelte.  Lad  os 
hver  især  prøve  at  nå  dette  mål,  og  lad 
os  også  hjælpe  alle  andre  mennesker  til 
at  opnå  den  samme  velsignelse. 
Så  brødre  og  søstre,  søster  Burton  og  jeg 
er  glade  for  at  være  sammen  med  jer 


igen  og  vi  sender  jer  vores  inderlige  kær- 
lighed. Må  vores  samarbejde  med  jer 
gennem  disse  år  være  varmt  og  venligt 
og  i  overensstemmelse  med  den  broder- 
lige kærligheds  ånd. 

Theodore  M.  Burton 
Områdetilsynsførende  — 
Mellemeuropa 


Indianerne  HAR  været  her! 


I  dagene  fra  den  29.  juni  til  den  10.  juli 
havde  Danmark  besøg  af  vaskeægte  indi- 
anere eller  lamaniter  som  vi  efterhånden 
lærte  at  kalde  dem. 

Det  var  The  Lamanite  Generation  som 
var  inviteret  herover  for  at  medvirke  ved 
årets  Rebildfest.  De  kom  fra  Brigham 
Young  University  med  deres  leder  Janie 
Thomson  i  spidsen  og  besøgte  mange 
steder  i  Danmark. 

Foruden  Rebild  blev  det  til  optræden  i 
København  (Københavns  rådhus,  City  2, 
Plænen  i  Tivoli,  Friluftsscenen  på  Bak- 
ken, Stavsbygn ingen  på  Maglegårdsalle, 
Loppetorvet),  Ålborg,  Århus,  Fredericia 
og  Odense  og  sidst  men  ikke  mindst  for 
dronningen  og  prinserne  i  Marselisborg 
slotspark. 


Vi  der  overværede  deres  optræden  og 
fulgte  dem  på  deres  tur  kan  kun  føle 
glæde  ved  at  tænke  tilbage  på  de  ti-tolv 
dage  de  var  her.  Det  var  en  gruppe  unge 
mennesker  vi  kan  være  stolte  over  at 
have  som  repræsentanter  for  vor  kirke. 
Deres  optræden  var  både  værdig  og  far- 
vestrålende, rørende  og  tankevækkende, 
den  vidnede  om  en  kultur  som  det  er 
værd  at  bevare  og  man  kunne  kun  få 
større  respekt  for  dette  folk  de  repræ- 
senterede. 

Trods  det  at  mange  regnvejrsdage  og 
kolde  aftener  lagde  hindringer  i  vejen 
blev  alle  de  planlagte  opførelser  gennem- 
ført. I  Rebild  regnede  det  desværre  så 
meget  tilsidst  at  festen  måtte  afbrydes 
inden  lamanitterne  fik  vist  sidste  afde- 
ling, men  de  formåede  alligevel  at  præge 
avisernes  billedsider.  Det  var  kun  bille- 
der af  indianerne  man  så. 

INDIANERNE  HOS  DRONNINGEN 


Ufiiiii 


i 

>4//e  morede  sig  over  cowboys  og  indianere  i 
Marselisborg  Slotspark.  Dronningen  sidder  un- 
der den  hvide  paraply. 


Indianerdronninger  på  Bakken.  Her  optrådte 
de  i  ca.  45  minutter. 


Ilddans  på  Bakken,  København. 


Bag  scenen  inden  tæppet  går  i  City  2,  Tåstrup. 


I  Fredericia  havde  kommunen  ofret  25.000  anerne)  kom  godt  til  sin  ret  med  rådhuspladsen 
kroner  på  bygning  af  en  tribune.  Den  (og  indi-      fyldt  til  sidste  ståplads. 


10 


Ved  modtagelsen  på  Københavns  Rådhus  tager  fra  den  besøgende  gruppe, 
overborgmester  Egon  Weidekamp  imod  gaver 


Ved  Rebild-festen  overrakte  Lamanite  Gene-       fik  et  par  handsker.  Chief  John  Maestos  og 
ration  dronning  Margrethe  et  håndvævet  indi-      hans  squaw  forestår  overrækkelsen, 
anertæppe  med  motivet  UVEJR.  Prins  Henrik 

Redaktørerne  besvarer  spørgsmål  vedrø- 
rende 

DET  NYE  FORMAT 

Siden  vi  begyndte  udgivelsen  af  de  sek- 
sten udgaver  af  The  International  Maga- 
zines  i  dette  nye  kompakte  format,  er 
der  kommet  en  række  forskellige  reak- 
tioner fra  hele  verden.  Nogle  har  reage- 
ret positivt,  andre  mere  eller  mindre 
neutralt.  Og  endnu  andre  har  udtrykt 
mishag  over  det  nye  format.  Mange  læ- 
sere har  spurgt,  hvorfor  vi  har  foretaget 
forandringen.  Andre  tvivler  på  om  de  får 
så  meget  for  deres  penge,  som  de  gjorde 
før. 

Vi  kan  simpelthen  svare  at  vi  foretog 
forandringen  for  at  prøve  at  finde  den 
bedst  mulige  balance  mellem  økonomi 
og  kvalitet.  Vi  har  aldrig  ønsket  at  give 
dig  andet  end  det  bedst  mulige  blad.  Vi 
har  også  ønsket  at  give  dig  mest  mulig 
blad  for  pengene.  Men  disse  udtalelser 
er  ret  generelle,  så  lad  os  betragte  nogle 
konkrete  tal  og  kendsgerninger,  der 
kan  besvare  dine  spørgsmål. 
Hvor  meget  blad  får  du  for  dine  penge? 
For  at  besvare  dette  spørgsmål,  lad  os 
da  se,  hvad  der  er  sket  med  Den  danske 
Stjerne  gennem  de  sidste  få  år. 
Fra  1967  da  Unified  Magazines  startede 
til  slutningen  af  1975,  bestod  Den  dan- 
ske Stjerne  af: 

16  sider  med  konferencetaler  (det  vari- 
erede) 

4  sider  med  materiale  for  børnene 

4  sider  med  lokale  nyheder 
24  sider  for  voksne  og  unge 
48  sider  ialt  pr.  nummer  (inkluderet  kon- 
ferencetaler) 

Så  i  1976  reducerede  vi  antallet  af  sider 
i  et  standardnummer  til  32.  Vi  brugte 
siderne  vi  sparede  til  at  producere  2 


fuldstændige  generalkonference-rappor- 
ter hvert  år. 

Standardudgaven  så  sådan  ud: 

4  sider  for  børn 

4  sider  for  lokalt  nyt 
24  sider  for  voksne  og  børn 
32  sider  ialt  i  et  normalt  nummer  (plus 

2  store  konference-udgaver  pr.  år) 

Hvad  med  formatet?  Hvorfor  er  bør- 
nenes sider  og  siderne  med  de  lokale  ny- 
heder nu  nummereret  særskilt,  det  kunne 
se  ud  som  om  du  får  færre  sider  end  før. 
Men  her  er  hvordan  et  normalt  nummer 
af  bladet  er  sat  sammen: 

8  sider  for  børn  (særskilt  sektion) 
4-8  sider  med  lokale  nyheder  (afhængig  af 

størrelsen  af  den  lokale  deltagelse) 
32  sider  for  voksne  og  unge 
44-48  sider  ialt  pr.  måned  (plus  et  specielt 
nummer  med  64  sider  hvert  år  samt 
2  store  konference-rapporter) 


Hvor  meget  faktisk  læsestof  får  du 
i  det  nye  format? 

Når  vi  forbereder  et  nummer  til  oversæt- 
telse, tæller  vi  omhyggeligt  antallet  af 
bogstaver  eller  ord  der  indgår  i  teksten, 
så  vi  ved,  hvor  meget  plads  hver  artikel 
kræver.  Dette  er  den  mest  nøjagtige  me- 
tode, vi  kender  til  at  bestemme  tekstens 
omfang.  For  at  være  sikre  på,  at  vi  ikke 
udgav  mindre  læsestof  i  det  nye  format, 
gennemgik  vi  bogstavstæl Ungerne  for 
det  materiale  der  er  trykt  eller  som  er 
planlagt  at  skulle  trykkes  i  1978,  og 
dernæst  sammenlignede  vi  resultaterne 
med  resultaterne  fra  de  tidligere  år.  Da 
vi  lavede  vore  udregninger,  lod  vi  børne- 
nes materiale,  de  lokale  nyheder  og  kon- 

ferencetalerne  ude  af  betragtning.  Vi 
ønskede  blot  at  se,  hvor  meget  alment 
læsestof  vi  udgav  for  voksne  og  unge. 
Det  følgende  er  resultatet  af  vores  un- 
dersøgelser. Tallene  viser  antallet  af  bog- 
staver vi  udsendte  til  oversættelse  og  ud- 
givelse i  Den  danske  Stjerne. 


Alment  Konferen- 
År       læsestof  cetaler  lait 

1975  840.000  502.000  1.342.000 

1976  920.000  1.090.000  2.010.000 

1977  915 .000  +>  975 .000  1 .890 .000 

1978  924.600  874.000  1.799.300 

+)  Dette  tal  er  blevet  korrigeret  fordi  vi  i  1977 
udgav  tre  numre  (juli,  august,  november)  med 
hver  otte  extra  sider.  Disse  extra  sider  blev 
kun  brugt  det  ene  år. 


Tallene  i  søjle  1  er  de  mest  afslørende. 
De  viser  størrelsen  af  den  faktiske  tekst, 
som  vi  har  trykt  for  voksne  og  unge  i 
form  af: 

Budskaber  fra  Det  øvrige  Præsidentskab, 
Spørgsmål  og  svar,  Mormon  Journalen, 
doktrinære  artikler,  fiktiv  litteratur,  etc. 
Antallet  af  de  konferencetaler  vi  udgiver 
bestemmes  af  konferencernes  størrelse. 
F.eks.  blev  der  i  1977  ændret  fra  tre  til 
to  konferencedage,  idet  man  udelod  to 
sessioner. 


Der  er  et  par  andre  ting  du  burde 
vide  om  det  nye  format 

1.  Det  sparer  helt  klart  papir  —  næsten 
25%.  Derved  spares  der  ikke  blot  penge, 
men  vi  bevarer  også  naturressourcerne. 

2.  I  1977  blev  kun  1/3  af  produktions- 
udgiften for  de  europæiske  udgaver  af 
The  International  Magazines  dækket  af 
abonementprisen,  de  resterende  2/3  af 
udgifterne  blev  dækket  af  kirkens  fonds. 
Det  nye  format  formindsker  bladenes 
produktionsudgift  med  10,5%,  selv  om 
siderne  er  i  tofarvet  tryk.  Pengene  der 
spares  ved  produktionen  af  de  europæ- 
iske blade  er  tilstrækkelig  til  at  kunne 
betale  et  helt  års  produktion  af  bladet  i 
et  område,  hvor  ingen  af  kirkens  blade  i 
øjeblikket  udkommer.  Pengene  der  spa- 
res fra  alle  seksten  udgaver  af  Internati- 
onal Magazines  vil  være  nok  til  at  man 
kan  betale  for  bladets  oversættelse  til  to 
eller  tre  nye  sprog  og  udgive  det  i  områ- 
der, hvor  der  i  øjeblikket  ingen  blade  ud- 
kommer. 

Måske  det  vigtigste  for  dig  at  vide  er,  at 
vi  ville  aldrig  have  lavet  denne  forandring 
i  formatet,  hvis  vi  dermed  ville  have  for- 
ringet bladets  kvalitet  eller  kvantitet.  Vi 
anser  formatets  forandring  for  at  være 
en  af  de  bedste  måder  vi  kender  til  at 
kunne  holde  udgifterne  nede  og  stadig 
kunne  udgive  et  godt  blad.  Vi  håber,  at 
du  kan  se  goderne  ved  det,  og  at  du  for- 
står, at  vi  tænker  på  dig  som  en  broder 
eller  en  søster,  der  fortjener  de  største 
anstrengelser,  og  at  du  derfor  vil  være 
tålmodig  og  bære  over  med  os. 


NYT  PROGRAM  FREMMER 
TEMPELARBEJDET 


Et  nyt  program  for  udsøgningen  af  navne 
forventes  at  bevirke  en  eksplosionsagtig 
effektivitet  i  tempeldistrikterne  verden 
over. 


Firegenerationsprogrammet,  som  opfor- 
drer alle  kirkens  medlemmer  til  at  ud- 
fylde og  indsende  firegenerationsanetav- 
ler  og  familieskamaer  til  genealogisk  af- 

deling,  skal  virke  parallelt  med  dette  ud- 
søgningsprogram.  Præsident  Spencer 
W.  kimball  fremhævede  vigtigheden  af 
disse  programmer  i  en  tale  ved  general- 
konferencen i  april  måned.  Han  sagde: 
"Vi  ønsker  at  fremhæve  to  områder  .  .  . 
Vi  ønsker  atter  at  fremhæve  forplig- 
telsen til  at  udføre  firegenerations- 
programmet,  og  lægger  helt  dette 
ansvar  over  på  enkeltpersonerne  og 
familierne.  Hvis  de  ønsker  det  kan 
familierne  udvide  deres  antavle  udo- 
ver de  fire  generationer. 
For  det  andet  præsenterer  vi  et  pro- 
gram for  udsøgningen  af  navne  fra 
genealogiske  optegnelser,  hvilket  vil 
omfatte  kirken  verden  over.  Kirkens 
medlemmer  kan  nu  yde  en  ekstra 
tjenesteindsats  ved  på  denne  måde 
at  deltage  i  udsøgningen  af  navne 
gennem  dette  program  som  ledes  af 
præstedømmets  ledere  på  lokalt 
plan. 

Præsident  Kimball  formanede  lige- 
ledes-kirkens medlemmer  til  at  skrive 
deres  personlige  historie  og  også  til  at 
deltage  i  en  familieorganisation. 
Udsøgningsprogrammet,  som  har  fun- 
geret i  St.  George  i  Utah  som  prøvepro- 
jekt det  sidste  år,  præsenteres  og  iværk- 
sættes nu  i  stave  i  kirken  verden  over. 
I  følge  ledere  fra  kirkens  genealogiske 
afdeling  vil  programmet  blive  iværksat  i 
mange  forskellige  områder  i  verden  for 
at  medlemmerne  i  hvert  tempeldistrikt 
vil  sørge  for  de  navne  der  er  nødvendige 
til  deres  eget  tempel.  Hvis  for  eksempel 
stavene  i  St.  George  tempeldistrikt  udfø- 
rer 250.000  endowments  i  templet  på  et 
år,  skal  de  tilsvarende  sørge  for  ligeså 
mange  navne  gennem  firegenerations- 
forskning  og  ved  at  udsøge  navne  fra  op- 
tegnelserne. 

Det  bør  være  hver  SDH-families  ansvar 
at  indsende  nøjagtige  f iregenerations 
anetavler  og  familieskemaer,  sagde  ældste 
J.  Thomas  Fyans,  medlem  af  præsident- 


skabet for  De  halvfjerds'  første  Kvorum 
og  styrende  leder  for  kirkens  genealo- 
giske afdeling. 

Inden  skemaer  og  anetavler  indsendes 
bør  medlemmerne  kontrollere  at  de  er 
nøjagtige  og  se  efter  om  der  er  gjort  tem- 
pelarbejde  for  alle  navnene.  De  navne, 
for  hvem  tempelarbejdet  ikke  er  udført, 
skal  indsendes  til  afdelingen  på  de  kor- 
rekte skemaer. 

Senere  vil  disse  navne  være  at  finde  på 
Computer  File  Index  (CFI)  (Computer 
Arkiv  Index,  CAI)  sammen  med  datoerne 
for  hvornår  tempelarbejde  og  beseglin- 
ger blev  udført. 

"Når  et  medlem  indsender  sin  fuldstæn- 
dige firegenerations  anetavle,  har  ved- 
kommende opfyldt  sin  forpligtelse," 
sagde  ældste  Fyans,  "Imidlertid  er  fami- 
lierne velkomne  til  at  udvide  deres  ane- 
tavle udover  de  fire  generationer,  hvis  de 
ønsker  de."  Han  sagde  at  forskning  ud 
over  de  fire  generationer  er  værdifuld 
for  udarbejdelse  af  familiehistorie  samt 
for  den  glæde  det  giver  at  finde  sine  for- 
fædre. 

Udsøgningsprogrammet  er  et  middel  til 
at  gå  den  anden  mil  i  arbejdet,  som  i  den 
sidste  ende  vil  sikre  templets  velsignelser 
for  alle  forfædre  over  hvem,  der  findes 
optegnelser,"  forklarede  ældste  Fyans. 
Gennem  dette  program  udsøges  navne 
og  andre  relevante  genealogiske  oplys- 
ninger fra  den  store  og  altid  voksende 
samling  af  mikrofilm  i  genealogisk  afde- 
ling," sagde  han. 

Udsøgningsprogrammet  skal  virke  i 
mange  områder  og  skal  frembringe  et 
stort  antal  navne,  og  det  vil  varetage  ud- 
søgningen af  navne  på  forfædre,  som  går 
ud  over  f  iregenerationsprogrammet. 
"Programmet  vil  hjælpe  med  til  at 
undgå  dobbelt  forskning  såvel  som  dob- 
belt tempelarbejde,"  sagde  ældste  Fyans. 
"Alle  er  knyttet  til  hinanden.  Vi  deler 
allesammen  forfædre.  Det  som  udsøg- 
ningsprogrammet gør  er  på  en  organise- 

ret  måde  at  tilvejebringe  en  fælles  ind- 
sats fra  medlemmerne,  for  at  udføre  det 
store  arbejde  for  de  dødes  forløsning. 
Udsøgningsprogrammet  vil  give  dem,  der 
er  kaldet  til  at  deltage  i  projektet,  lejlig- 
hed til  at  se  en  mikrofilm  og  uddrage 
hvert  navn  fra  den  i  stedet  for  kun  nav- 
nene fra  sin  egen  familielinje,  forklarede 
han.  På  denne  måde  søger  man  ikke  kun 
at  finde  sine  egne  forfædre,  men  bidra- 
ger med  mange  navne. 
Derfor  hjælper  alle  hinanden  med  det 
genealogiske  arbejde. 
Stave  som  involveres  i  udsøgningspro- 
grammet skal  arbejde  med  film  man 
modtager  fra  genealogisk  afdeling  i  Salt 
Lake  City  eller  de  vil  få  film,  som  gøres 
tilgængelige  fra  deres  eget  område. 
"De  lokale  præstedømmeledere  vil  blive 
involveret  i  at  finde  frem  til  optegnel- 
ser i  deres  eget  område,"  sagde  George 
Fudge,  leder  for  genealogisk  afdeling. 
"De  vil  få  hjælp  gennem  retningslinier 
fra  genealogisk  afdeling,  som  vil  vejlede 
dem  til  hvor  de  skal  finde  optegnelser 
og  hvorledes  de  skal  fremskaffe  dem." 
I  løbet  af  dette  år  vil  mange  stave  blive 
involveret  i  programmet,  og  hver  stav 
skulle  blive  selvforsynende  med  hensyn 
til  antallet  af  navne  det  uddrages  og 
antallet  af  endowments  der  udføres. 
Udsøgningsprogrammet  bør  begynde 
at  fungere  i  områder  hvor  der  findes  et 
genealogisk  grensbibliotek,  da  det  nød- 
vendige udstyr  findes  der  og  mange 
mennesker  allerede  er  uddannet  til  ar- 
bejdet. "Til  sidst  vil  ethvert  bibliotek 
blive  draget  ind  i  arbejdet,"  sagde  bro- 
der Fudge. 

Flere  stave  kan  involveres  i  eet  program. 
Dette  afgøres  af  de  lokale  ledere.  Dem, 
der  ønsker  at  påbegynde  et  sådant  pro- 
gram i  deres  område,  skal  anmode  om 
instruktioner  gennem  deres  regionalre- 
præsentant.   Ved  generalkonferencen 


blev  alle  regionalrepræsentanter  retmæs- 
sigt belært  om,  hvorledes  et  sådant  pro- 
gram påbegyndes.  Det  er  op  til  stavspræ- 
sidenterne  at  afgøre  hvor  mange  perso- 
ner der  skal  kaldes  til  at  uddrage  navne. 
Alle  forhold  skal  afklares  gennem  præ- 
stedømmets kanaler  og  embedsmæn- 
dene i  genealogisk  afdeling  inden  pro- 
grammet påbegyndes  i  et  givent  område. 
Selv  om  det  er  for  tidligt  at  sige  noget 
om  hvor  mange  navne  der  vil  blive  frem- 
skaffet i  løbet  af  det  kommende  år  gen- 
nem sådanne  programmer,  sagde  bror 
Fudge  at  arbejdet  i  stort  omfang  vil  øge 
tilvejebringelsen  af  navne  til  tempelar- 
bejde. 

"Sidste  år  blev  der  mikrofilmet  mere 
end  100  millioner  navne,  men  der  blev 
kun  udført  3.555.000  endowments  i  kir- 
ken," sagde  han.  "Selv  om  vi  har  et  stort 
antal  navne  opført,  kan  der  ikke  gøres 
arbejde  for  dem,  førend  navnene  er  ud- 
draget fra  filmen  og  indsendt. 
Vi  har  et  stort  antal  navne  som  venter 
på  at  blive  uddraget." 
Navneudsøgningsprogrammet  skulle 
nedskære  denne  hob  af  navne,  idet  gene- 
alogiske missionærer  i  de  forskellige 
stave  begynder  at  indsende  navne  til 
tempelarbejde  i  stort  omfang. 
Under  det  nye  program  vil  en  genealo- 
gisk stavsmissionær  i  gennemsnit  ud- 
drage 20  navne  i  timen  eller  80  navne 
på  4  timer.  Der  skal  80  personer  til  at 
udføre  tempelarbejde  for  disse  menne- 
sker inden  for  næsten  det  samme  tids- 
rum —  4  timer. 

Således  kan  een  persons  arbejde  skaffe 
arbejde  til  80  mennesker  på  samme  tid. 
"Dette  er  i  sandhed  et  spændende  pro- 
gram," sagde  ældste  Fyans.  "Det  er  een 
af  de  mest  dramatiske  ændringer  i  vort 
genealogiske  arbejde  og  tempelarbejde, 
siden  dette  arbejde  blev  påbegyndt. 

Church  News. 

